टाइम8,भेरगाव, नबेम्बर 7: अदालगुरि जिल्लानि बारग’ बिएलटि सोद्रोमाफोरा भेरगाव जौगाखां खोन्दोआव गोबां जाख्ल’नायनि बेरेखायै सिगाङावनो होनाय आरटिआइनि लिष्टखौ दासिम होयैआव दिनै फिन खेबसेबाव आरटिआइ दाखिल खालामफिनबाय৷ बे खेबाव भेरगाव जौगाखां ब्लकनि बिडिअ’आ दाताफोरखौ होयाब्ला गोजौ फारसे दावखोलांनायनि हुमखि होदों बारग’ बिएलटि दैदेनगिरि अनिल मसाहारिआ৷ दिनै भेरगावआव खुंनाय मोनसे खौरांमेलनि गेजेरजों गुवारै फोसावदों ৷ खौरांगिरि मेलाव बिथां अनिल मसाहारिआ भेरगाव जौगाखां ब्लकआव थांनाय 2010 माइथायनिफ्राय 2020 माइथायसिम आइएवाइ,पिएमएवाइ,आइबिएस,एमजिएनरेगा बायदिआव गोबां जाख्ल’नाय जादों होन्नानै बुंसारनानै जायफोर बारग’ सेयारमेनफोरा रां जाख्ल’दों बिसोरो सासेबो आइननिफ्राय बारग’नाय नङा होन्नानै बुंदेरबावो बिथां अनिल मसाहारिआ ৷लोगोसेयैनो बिथांमोननि जाख्ल’नायनि बेरेखायै जि सोमावसारदों बियो फैबाय थानाय समसिम थाबाय थागोन होन्नानै बुंबावो৷